एलपीजी के बढ़े रेटों के खिलाफ मिट्टी के चूल्हे पर रोटी-सब्जी बनाकर किया प्रदर्शन
घरेलूगैस सिलेंडर का दाम बढ़ने के खिलाफ रविवार को महिला कांग्रेसियों ने खंडवाला में रोष प्रदर्शन किया। प्रदेश महिला कांग्रेस प्रधान ममता दत्ता के नेतृत्व में सड़क पर चूल्हे पर रोटी-सब्जी बनाकर रोष जताया।
ममता ने कहा कि सिलेंडर के दाम आसमान छू रहे हैं, ऐसे में महिलाओं को मिट्टी के चूल्हे पर ही रोटियां पकानी पड़ेंगी। यूपीए सरकार के समय में गैस सिलेंडर के रेट बढ़ने पर भाजपा नेता शोर मचाते रहे, अब मोदी सरकार के समय इस गलत फैसले पर सब चुप बैठे हैं। गैस सिलेंडर महंगा होने से रसोई का बजट बिगड़ा है, इससे गृहणियों को मुश्किल आएगी। उन्होंने बताया कि मोदी सरकार के इस जन विरोधी फैसले के खिलाफ पंजाब में हर जगह पर विरोध किया जा रहा है। गैस सिलेंडर के दाम नहीं घटाए गए तो महिलाएं देश भर में संघर्ष करेंगी।
केंद्र की मोदी सरकार को यह समझ लेना चाहिए कि यह हर घर की जरूरत है और इसके लगातार दाम बढ़ाना देशवासियों पर आर्थिक बोझ डालने वाला फैसला है। इस मौके पर दर्शना मेहता, मधू शर्मा, अलका रानी, राज, पम्मी, राज रानी, अनु, विमला, सुनीता, निशा, रागिनी, पल्लवी, मीरा, रमा शर्मा, तृप्ता, शशिकला, ललिता, सीमा, ज्योति, वीना, नीलम, सुदेश, मोना, बेबी, रीटा और रजनी सहित अन्य मौजूद थीं।
घरेलू गैस सिलेंडर के दाम बढ़ने के खिलाफ पंजाब प्रदेश महिला कांग्रेस की प्रधान ममता दत्ता के नेतृत्व में खंडवाला में सड़क पर चूल्हे के ऊपर रोटी-सब्जी बनाकर रोष जताया गया।
hin_Deva hin_Deva hin_Deva hin_Deva hin_Deva